Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli Tervishoiuministeerium käskis haiglatel valmistuda sõjaks
riigi põhjaosas.
USA lisab survet Iisraelile,
et suurendada humanitaarabivedu Hamasi kontrollitavasse Gazasse.
Jeruusalemm otsib aktiivselt Egiptuse toetust,
et taasalustada läbirääkimisi pantvangide vabastamiseks.
Jätkub sõda Hamasist vaevatud Gaza sektoris.
IDF-i lennukid tegid viimase päeva jooksul
üle 150 rünnaku terroriobjektide pihta palestiinlaste enklaavis,
samal ajal kui maaväed jätkavad maa-aluse infrastruktuuri avastamist,
kus islamistlikud terrorirühmitused on ladustanud
suures koguses raketiheitjaid, rakette, droone ja lõhkeainet.
Vahepeal esitas IDFi pressiesindaja kontradmiral Daniel Hagari detaile
surmaga lõppenud intsidendi kohta, kus hukkus kahjuks 9 IDFi sõdurit
ja veel 14 said vigastada,
kui nad valmistusid hävitama olulist maa-alust relvatootmistehast.
Eile avastasime Hamasi suurima raketi- ja relvatootla Al-Bureijis.
Operatiivtegevuse käigus relvatehase maa-aluse taristu hävitamiseks
toimus vaenlase sihtmärki tuvastava tankitule tagajärjel plahvatus.
Tundub, et tanki mürsk tabas lähedalasuvat elektriposti,
mis vallandas laengu.
Plahvatuse tagajärjel hukkus kuus IDFi sõdurit ja veel 14 sai vigastada.
Iisraeli põhjarindel intensiivistub vaenutegevus.
Täna kõrvaldasime põhjas
Hezbollah' Lõuna-Liibanoni õhujõudude üksuse komandöri,
nimelt: Ali Hussein Berji, tuntud ka kui "Abu Mahdi".
Kõrvaldasime ta õhujõudude lennuki abil.
Ali juhtis kümneid droonirünnakuid Iisraeli vastu.
Päeva jooksul teostati Liibanoni territooriumilt mitu rünnakut.
Kaks drooni ründasid Põhja väejuhatuse baasi.
Hukkunuid ei olnud ja kannatasime vaid vähest kahju.
Uurime seda intsidenti.
Ali teostas ka selle rünnaku - ja ta kõrvaldati kolm tundi hiljem
teiste temaga koos olnud agentidega.
Lisaks kõrvaldasime täna veel ühe terroristide rühma,
kes üritas Iisraeli riigi suunas droone välja saata.
Selle rünnaku käigus tapeti 3 terroristi ja hävitati nende relvad.
Jätkame sihikindlalt tegutsemist iga ohu vastu meie territooriumile,
et vaenlane maksma panna
ja muuta põhjapiiril julgeolekuolukorda.
Vastuseks riigi põhjaosas eskaleeruvale olukorrale
andis Iisraeli Tervishoiuministeerium haiglatele korralduse
valmistuda vastu võtma tuhandeid haavatuid.
Juhiste kohaselt öeldi haiglatele, et nad peavad valmistuma muuhulgas
24 tunni jooksul pommikindlatesse piirkondadesse kolimiseks.
Vahepeal korraldas Hezbollah Liibanonis matused
oma eliitüksuse Radwani ülemale,
kes hukkus pühapäeval Iisraeli kättemaksurünnakus.
Tapetud Hezbollah' terroristi ema teatas pärast poja matmist,
et tema mõrv ei takista Hezbollah'l jätkata võitlust Iisraeli vastu.
Saadame sõnumi, esmalt vaenlasele, et ta ei mõtleks,
et kui nad teevad atentaate ja kui meil on märtreid,
siis ehmume ja kardame. Järgime loosungit "Milline viga!"
Ärge arvake, et see, mida nad teevad, meid kuidagi mõjutab.
Nende tegevus on lihtsalt reaktsioon ja viha
vastupanu valusate löökide tagajärjel. Tänu Allahile, universumi jumalale.
Oluline on märkida,
et olenemata Liibanonis kõlanud vaenulikest häältest,
heidutab Hezbollah't selgelt Iisraeli valmisolek
kasutada rühmituse vastu oma kvalitatiivselt ülekaalukaid jõude,
kuna Jeruusalemm on kindlalt otsustanud taastada julgeoleku
riigi põhjaosas ja säilitada Iisraeli territoriaalset terviklikkust,
pidades silmas Iraani pahatahtlikke püüdlusi
oma Liibanoni käsilase kaudu. Ja kuigi Iisrael mõistab,
et peab oma riigi vabaduse eest tõsiseid ohvreid tooma,
on USA otsustanud sama kindlalt vältida järjekordset sõda Lähis-Idas,
mis võib kontrolli alt väljuda, kui just USA ei tegele lõpuks
regionaalse ebastabiilsuse autori, nimelt Iraani Islamivabariigiga.
Ja kuigi selline stsenaarium
jääb praeguse valitsuse ajal ebatõenäoliseks,
rõhutas USA välisminister Antony Blinken
pärast kohtumist Jeruusalemma tippjuhtidega
Washingtoni pühendumust aidata Iisraelil taastada julgeolek piiril
diplomaatiliste meetodite abil.
Rääkisime ka pingeist Iisraeli-Liibanoni piiril,
kus Hezbollah iga päev Iisraeli vastu rünnakuid teeb.
Nagu ütlesin sõjakabinetile ja teistele tippametnikele,
seisab USA Iisraeli kõrval põhjapiiri turvalisuse tagamisel.
Oleme täiesti pühendunud koostööle Iisraeliga,
et leida diplomaatiline lahendus, mis väldiks eskaleerumist
ja võimaldaks peredel naasta koju,
elada turvaliselt Põhja-Iisraelis ja ka Lõuna-Liibanonis.
Sekretär Blinken rõhutas lisaks,
et oma ringreisil regioonis kuulis ta erinevate riigijuhtide püüdlustest
Hamasi algatatud Iisraeli-vastase sõja eskaleerumise vältimiseks.
Seekord tulin Iisraeli pärast kohtumist Türgi, Kreeka, Jordaania, Katari,
Araabia Ühendemiraatide ja Saudi Araabia juhtidega.
Kõik need juhid jagavad meie muret konflikti leviku pärast.
Kõik tahavad kasutada oma mõju ja olemasolevaid sidemeid,
et vältida konflikti eskaleerumist
ja hoida ära uute rindelõikude avanemine.
Lisaks väljendasid kõik tõsist muret kohutava humanitaarolukorra
ja Gazas hukkunud tsiviilisikute arvu pärast.
Teame, et vastasseis vaenlasega, kes varjab end tsiviilelanike seas,
kes peidab end koolides ja haiglates ja tulistab sealt, on väga keeruline.
Kuid Gaza tsiviilelanike, eriti laste igapäevane ohvrite arv on liiga suur.
Olulisi edusamme on tehtud Gazasse saabuva abi hulga suurendamisel,
sh Kerem Shalomi avamisega. Ometi kannatab 90 % Gaza elanikest
ÜRO andmetel jätkuvalt ägeda toidupuuduse all.
Jäljendades kahjuks rahvusvahelisi institutsioone
ja regiooni totalitaarseid juhte, kes on otseselt kaasa aidanud
Iisraeli-vastasele desinformatsioonile olukorra kohta Gaza sektoris,
mis põhineb arvudel,
mida pole levitanud keegi muu kui islamistlik Hamas,
kinnitas Ameerika esidiplomaat Washingtoni nördimust
Lõuna-Aafrika otsuse üle algatada Iisraeli vastu kohtumenetlus
seoses alusetute väidetega genotsiidi kohta.
Usume, et Iisraeli vastu suunatud esildis Rahvusvahelisele Kohtule
juhib maailma tähelepanu kõrvale kõigilt neilt olulistelt ponnistustelt.
Pealegi on genotsiidisüüdistus alusetu. See on eriti ärritav,
arvestades, et Iisraeli ründajad - Hamas, Hezbollah, hutid
ja ka nende toetaja Iraan -, kutsuvad jätkuvalt avalikult üles
Iisraeli hävitamisele ja juutide massimõrvale.
Minister Blinken käsitles ka
Hamasi vangis olevate pantvangide perede rasket olukorda
pärast 7. oktoobril toimunud julma veresauna.
Teame, et nende jaoks, keda rünnakud
ja sellele järgnenud konflikt kõige rohkem mõjutasid,
liigub aeg teisiti.
Vahetult enne seda kohtusin Gazas olvate pantvangide perede
ja vabastatud pantvangidega.
Mitmetega neist olen nüüdseks mitu korda kohtunud.
Nende jaoks on iga päev, iga tund, iga minut,
mis nad on oma lähedastest lahus, igavik.
See tohutu inimohver on üks paljudest põhjustest,
miks seisame jätkuvalt koos Iisraeliga selle eest,
et 7. oktoober ei saaks enam kunagi korduda.
See on ka põhjus, miks keskendume intensiivselt
ülejäänud pantvangide kojutoomisele, humanitaarkriisi lahendamisele
ja Gaza tsiviilelanike kaitse tugevdamisele
ning konflikti laienemise vältimisele. Ja seetõttu teeme kiiret tööd,
et luua regioonis tee püsiva rahu ja julgeoleku poole.
Oluline on rõhutada, et IDF on jätkuvalt otsustanud teha kõik,
et tuua tagasi koju kõik Hamasi vangis olevad pantvangid.
Me ei unusta hetkekski,
et Gaza sektoris on endiselt 136 pantvangi,
sealhulgas kümneid haigeid, eakaid ja vigastatuid, kes ei saa arstiabi,
üle 80-aastaseid vanureid, kes ei saa kriitilisi ravimeid,
lapsi ja noori naisi, keda vägivaldsed Hamasi terroristid hoiavad kaitseta.
Muretseme nende füüsilise ja vaimse heaolu pärast.
Meil on moraalne kohus tuua nad kõik koju
ja kogu maailmal on moraalne kohus, nagu mainis ka USA välisminister,
neid meeles pidada ja töötada,
et vabastada nad terroristide käest Gazas,
kes tegutsevad hullemate meetoditega kui ISIS.
IDF-i pantvangide alase tegevuse osana
külastas valitsuse tegevuse koordinaator palestiinlaste aladel
kindralmajor Ghassan Aliyan eile Egiptust.
Ta kohtus Egiptuse tippametnikega, et saavutada läbimurre kõnelustel
pantvangikokkuleppe saavutamiseks.
Arutati ka humanitaarabi andmist Gaza sektorile,
samuti Egiptuse võimalikke meetmeid, et vältida olukorda,
kus Hamas võiks üritada smugeldada Iisraeli pantvange
Gaza sektorist Egiptuse territooriumile,
või palestiinlaste enklaavi relvi toimetada.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja soovite aidata nende kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri